Ģeoloģiskais dabas piemineklis **Gaujienas dolomīta atsegums**

MK 175. noteikumu piel. Nr. 9

**Detalizēts apraksts**

**Adrese**

Apes novadā, Gaujienas pagastā, aizsargājamo ainavu apvidū Ziemeļgauja.

Ģeogrāfiskās koordinātes E26° 23,952' un N57° 30,669', jeb x643724, y376825 LKS92 sistēmā.

**Ģeogrāfiskais novietojums**

Anniņu karjerā, Gaujas senlejas nogāzes augšdaļā, Vidusgaujas zemienē.

**Ģeoloģiskie veidojumi**

Daļēji aizbiruši dolomīta slāņu atsegumi pamestajā Anniņu karjerā.

**Izmēri**

Dabas pieminekļa platība 0,59 ha

**Debits**

-.

**Unikālās vērtības**

Stratotipiski Pļaviņu svītas dolomītu slāņi ar fosīlijām, vieta, kur 1840. gadā, ģeoloģijas vēsturē pirmoreiz Livonijā (tagad Latvijas un Igaunija steritorijās) konstatēta devona sistēma.

**Ainaviskuma raksturojums**

Degradēts, bet ar potenciālām atjaunošanas iespējām.

**Stratigrāfija**

Augšdevona Frana stāva Pļaviņu svītas Atzeles ridas stratotipa atsegums. Ir arī un citu Pļaviņu svītas sadaļu dolomītu slāņi ar fosīlijām.

**Uzbūve**

Nozīmīgāko dabas pieminekļa daļu veido līdz 20 m garš un 4 m augsts dolomīta atsegums. Ir vēl viens mazāks atsegums.

**Viela**

Dolomīti un dolomītmerģeļi. Masīvi un plātņaini, arī kavrnozi, starpslāņiem ar bagātīgu fosilo faunu – pleckājiem, gastropodiem, stromatoporiem, jūras lilijām un tārpu ejām.

**Procesi**

Šā brīža procesi dabas pieminekļa teritorijā izpaužas kā degradācija cilvēku nepārtrauktas klātbūtnes ietekmē.

**Citas vērtības**

Ģeoloģiskās izpētes un dabaszinātņu vēsturei nozīmīga vieta. Potenciāli ainavisks elements apdzīvotā vietā, dabas izglītības un tūrisma objekts.

**Stāvoklis**

Stāvoklis vērtējams kā diezgan slikts, bet ar iespējām to uzlabot.

**Bojājumi**

Teritorija ir piedrazota, bet atseguma virsma netīra, aizbirusi un nokvēpināta ar piekājē dedzinātu atkritumu dūmiem, izgāzti atkritumi.

**Apdraudējumi**

Piemēslošana.

**Dabas aizsardzība**

Teorētiski iespējamie atsegumu biotopi teritorijā nevar pastāvēt pastāvīgā cilvēku klātbūtnes spiediena rezultātā.

**Apsaimniekošana**

Praktiski netiek apsaimniekots.

**Piezīmes**

**-**

**Novērtējumi**

Unikālās vērtības - 5

Ainaviskums - 2

Zinātniskais nozīmīgums:

Stratigrāfija - 5

Uzbūve - 4

Viela - 3

Procesi - 1

Citas vērtības - 4

Novērtējumu summa - 24

**Robežu izmaiņu pamatojums**

Līdzšinējā dabas pieminekļa teritorija ietvēra nevajadzīgi lielu pagalma daļu pie Gaujienas internātskolas ēkas – apbūves teritoriju bez dabas veidojumiem. Šā iemesla dēļ platība teritorijas austrumu daļā samazināma. Kopējā platība mainās no 0,88 ha uz 0,59 ha.

**Ieteikumi aizsardzībai un apsaimniekošanai**

Teritoriju nepieciešams saglabāt zinātniskiem un dabas izglītības mērķiem, izvākt atkritumus, atrakt atsegumu aizbirušās daļas, izvietot informāciju, labiekārtot pieejas un iekopt kā ainavisku parka teritoriju Gaujienas pilsētas ietvaros.

Unikālās vērtības, 1   2   3   4   5
1- nenozīmīgs,
2- maznozīmīgs,
3- vietāja mēroga nozīmīgs,
4- reģiona mēroga nozīmīgs;
5- LV vai starptautiski nozīmīgs , unikāls

Ainaviskums, 1   2   3   4   5
1- neglīts,
2- ainavā neizpaužas kā pozitīvi vērtējams elements,
3- parasts, nedaudz vairo ainavas vērtīgumu;
4- skaists, glīts, bet ne izcils;
5- izcili krāšņs

Stratigrāfija, 1   2   3   4   5
1- nenozīmīgs sīks,
2- maznozīmīgs vai neizteiksmīgs,
3- parasts raksturīgs konkrētās svītas atsegums,
4- viens no lielākajiem konkrētās svītas atsegumiem, bet nav stratotips ,
5- svītas stratotips vai unikālu fosīliju atradne

Uzbūve, 1   2   3   4   5
1- nav novērojamas nekādas raksturīgas uzbūves detaļas,
2- neizteiksmīgs slāņojums,
3- parasts, raksturīgs slāņojums; raksturīgi reljefa veidojumi
4- kādi retāk sastopami vai īpaši izteikti slāņojuma veidi, plaisainums, ieslēgumi, reljefa veidojumi;
5- īpaši izteiksmīgs vai neparasts slāņojums, reljeefa veidojums, atseguma forma u.c.

Viela, 1   2   3   4   5
1- vieliskais sastāvs nav nosakāms, piemēram, biezā apauguma dēļ,
2- nedroši nosakāmi sastāva ieži, neizteiksmīgi,
3- parasti ieži,
4- savdabīgi, raksturīgi ieži vai minerālu izpausmes;
5- kādas retas vai neparastas minerālu izpausmes; reti sastopami, bet raksturīgi ieži

Procesi, 1   2   3   4   5
1- nekādi īpaši procesi nav novērojami;
2- novērojamas mazaktīvas atsevišķu procesu izpausmes, piemēram virsmas atslāņošanās vai nobiru veidošanās, ūdeņu atslodze,
3- raksturīgi procesi, piem., izskalošana vai avotu erozija;
4- raksturīgi un aktīvi procesi, kas pastāvīgi ietekmē atsevišķas dabas pieminekļa daļas
5- pastāvīgi notiekoši raksturīgi procesi, kas nosaka nepārtraukti mainīgu atseguma veidolu, piemēram, viļņu erozija vai ūdenskrituma izraisīta aktīva erozija

Citas vērtības, 1   2   3   4   5
1- nekā nozīmīga nav,
2- neliels nozīmīgums dzīvajai dabai, kultūrvēsturei, tūrismam;
3- apaugumā atsevišķas retākas sugas vai vietējas nozīmes tūrisma objekts, vai ir vairāki seni iegravējumi;
4- retu sugu atradne, populārs tūrisma objekts, kulta vieta, nozīmīgu teiku vieta utml.;
5- kāds no LV simboliem (piem., Zvārtas iezis vai Skaņaiskalns), vienīgā kādas sugas atradnes vieta, īpaši nozīmīga kulta vieta utml.